Source: http://www.tohtori.fi/laakeopas/laake/12301-VAGIFEM
Timestamp: 2015-04-26 17:11:31+00:00
Document Index: 15202882

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

VAGIFEM - Lääkeopas - Tohtori.fi
Sunnuntai, 26.04.2015 - Onnea Teresa ja Terttu
Etusivu » Lääkeopas » VAGIFEM	LääkärikirjaHyvinvointiklinikatAntioksidanttiEhkäisyIhonhoitoKeho- ja liikuntaRasvahapotRavintoRavintolisätTupakka
VAGIFEM Novo Nordisk Farma Oy
10 mikrog 24 fol 33.98€ 1.42€/kpl Tuotetiedot
Haittavaikutuksia esiintyy harvoin. Jos hoidon aikana ilmenee vuotoa tai tiputtelua emättimestä, asiasta kannattaa mainita lääkärille. Yleensä ei ole syytä huoleen, mutta joskus vuoto voi olla oire kohdun limakalvon paksuuntumisesta. Joskus voi esiintyä vatsakipua tai päänsärkyä.
Valkoinen, kaksoiskupera emätintabletti, jossa toisella puolella koodi NOVO 278.
Vagifem® 10 mikrog emätinpuikot
Mitä Vagifem® on ja mihin sitä käytetään
Mitä sinun on tiedettävä, ennen kuin käytät Vagifem®-emätinpuikkoja
Miten Vagifem®-emätinpuikkoja käytetään
Vagifem®-emätinpuikkojen säilyttäminen
1. Mitä Vagifem® on ja mihin sitä käytetään
Vagifem® sisältää estradiolia
Estradioli on naissukupuolihormoni.
Se kuuluu hormoniryhmään, jota kutsutaan estrogeeneiksi.
Se on täsmälleen sama kuin naisen munasarjojen tuottama estradioli.
Vagifem® kuuluu lääkeryhmään, jota kutsutaan nimellä paikalliset hormonikorvaushoitovalmisteet (hormone replacement therapy, HRT).
lievittämään emättimen vaihdevuosioireita, kuten emättimen kuivuutta ja ärsytystä. Lääketieteellinen nimi näille oireille on ‘emättimen atrofia’. Se johtuu elimistön luonnollisesta estrogeenipitoisuuksien vähenemisestä vaihdevuosi-iässä.
Estradiolia, jota Vagifem® sisältää, voidaan joskus käyttää myös muiden kuin tässä pakkausselosteessa mainittujen sairauksien hoitoon. Kysy neuvoa lääkäriltä, apteekkihenkilökunnalta tai muulta terveydenhuollon ammattilaiselta tarvittaessa ja noudata aina heiltä saamiasi ohjeita.
Vagifem® vaikuttaa
korvaamalla estrogeenia, jota naisen munasarjat normaalisti tuottavat. Se asetetaan emättimeen, jolloin hormoni vapautuu siellä, missä sitä tarvitaan ja voi lievittää epämiellyttäviä tuntemuksia emättimessä.
2. Mitä sinun on tiedettävä, ennen kuin käytät Vagifem®-emätinpuikkoja
Lääketieteellinen historia ja säännölliset tarkastukset
Ennen hormonikorvaushoidon aloittamista (tai uudelleenaloittamista) lääkärisi selvittää lääketieteellisen sukuhistoriasi. Hän saattaa päättää tehdä fyysisen tutkimuksen, johon voi tarvittaessa sisältyä rintojen tutkimus ja/tai sisätutkimus.
Käy lääkärisi suositusten mukaan säännöllisesti mammografiassa.
Älä ota Vagifem®-emätinpuikkoja:
Jos jokin seuraavista koskee sinua. Jos et ole varma jostain allamainitusta, keskustele lääkärisi kanssa
ennen kuin käytät Vagifem®-emätinpuikkoja.
Älä ota Vagifem®-emätinpuikkoja, jos
(yliherkkä) estradiolille
tai jollekin muulle Vagifem®-emätinpuikoissa olevalle aineelle (lueteltu kohdassa 6 ”Pakkauksen sisältö ja muuta tietoa”).
Sinulla on tai on joskus ollut, tai epäillään olevan rintasyöpä.
Sinulla on tai on joskus ollut, tai epäillään olevan syöpä, joka on herkkä estrogeeneille
, esim. syöpä kohdun limakalvolla (endometriumissa).
Sinulla on selvittämätöntä emätinverenvuotoa.
Sinulla on hoitamaton kohdun limakalvon liikakasvu
(endometriumin hyperplasia).
Sinulla on tai on joskus aiemmin ollut veritulppa laskimossa
(tromboosi), kuten jalkojen verisuonissa (syvä laskimotromboosi) tai keuhkojen verisuonissa (keuhkoembolia).
Sinulla on tai on hiljattain ollut valtimoissa olleiden veritulppien aiheuttama sairaus, kuten sydänkohtaus, aivohalvaus
tai angina pectoris
(rasitusrintakipu).
Sinulla on tai on joskus ollut maksasairaus,
jonka johdosta maksan toiminta koetulosten perusteella ei ole palautunut normaaliksi.
Sinulla on harvinainen, periytyvä veren väriaineiden tuotantoon liittyvä sairaus, jota kutsutaan "porfyriaksi".
Jos joku edellämainituista tiloista ilmenee ensimmäistä kertaa kun käytät Vagifem®-emätinpuikkoja, lopeta niiden käyttö välittömästi ja ota heti yhteys lääkäriisi.
Jos sinulla on tai on joskus ollut jokin alla luetelluista sairauksista, kerro lääkärillesi, ennen kuin aloitat käyttämään Vagifem®-emätinpuikkoja. Sinun tulee ehkä käydä tarkastuksissa useammin. Vagifem®, vastakohtana systeemiselle (koko kehoon vaikuttavalle) estrogeenille, on emättimen paikallishoitoon ja imeytyminen vereen on hyvin vähäistä. Sen vuoksi alla mainitut sairaudet eivät luultavasti pahene tai ilmene uudelleen Vagifem®-hoidon aikana.
Migreeni tai kovat päänsäryt
Maksasairaus kuten hyvänlaatuinen maksakasvain
Kohdun limakalvon kasvaminen kohdun ulkopuolella (endometrioosi) tai aiemmin sairastettu kohdun limakalvon liikakasvu (endometriumin hyperplasia)
Autoimmuunisairaus, joka vaikuttaa moniin elimiin (systeeminen lupus erythematosus, SLE)
Suurentunut riski saada estrogeeniherkkä syöpä (kuten äidillä, siskolla tai isoäidillä ollut rintasyöpä)
Suurentunut riski veritulppien kehittymiselle (katso "Laskimoveritulppa (tromboosi)")
Fibroidit kohdun sisällä
Nesteen kertyminen sydän- tai munuaissairauden vuoksi.
Lopeta Vagifem®-valmisteen käyttö ja ota välittömästi yhteyttä lääkäriisi
Jos huomaat jotain seuraavista käyttäessäsi hormonikorvaushoitoa:
Ihon tai silmänvalkuaisten keltaisuus (ikterus) voivat olla merkkejä maksasairaudesta
Verenpaineen merkittävä nousu (oireita voivat olla päänsärky, väsymys, heitehuimaus)
Joku kohdassa "Älä ota Vagifem®-emätinpuikkoja" luetelluista sairauksista
Jos huomaat veritulpan oireita, kuten:
Katso lisätietoja kohdasta "Laskimoveritulppa (tromboosi)".
Seuraavat riskit koskevat hormonikorvaushoitovalmisteita, jotka kiertävät veressä. Ei tiedetä, miten ne sopivat paikallisesti annosteltaviin valmisteisiin kuten Vagifem®-emätinpuikkoihin.
Pelkkää estrogeenia sisältävien hormonikorvaushoitotablettien pidempiaikainen käyttö voi lisätä kohdun limakalvon (endometriumin) syövän kehittymistä. Ei tiedetä aiheuttaako pidempiaikaiset (yli vuoden kestävät) tai toistuvasti käytetyt emättimeen paikallisesti annosteltavat estrogeenivalmisteet samanlaisen riskin.
Vagifem®-valmisteella on osoitettu olevan hyvin vähän systeemistä imeytymistä hoidon aikana ja progestiinin lisääminen ei siksi ole tarpeellista.
Jos saat läpivuotoa
tai tiputtelua,
ei yleensä ole syytä huoleen, mutta käy kuitenkin lääkärillä. Vuoto voi olla oire kohdun limakalvon paksuuntumisesta.
Naisilla, jotka eivät saa hormonikorvaushoitoa ja joilla on vielä kohtu jäljellä, keskimäärin 5 naisella tuhannesta tullaan toteamaan endometriumsyöpä 50–65 ikävuoden välillä. 50–65-vuotiailla naisilla, joilla vielä on kohtu jäljellä ja jotka käyttävät pelkkää estrogeenia sisältävää hormonikorvaushoitoa, 10–60 naisella tuhannesta todetaan endometriumsyöpä annoksesta ja hoidon kestosta riippuen (so. 5–55 lisätapausta).
Estrogeeni-progestiiniyhdistelmähoidon ja mahdollisesti myös pelkkää estrogeenia sisältävän hormonikorvaushoidon tiedetään lisäävän rintasyöpään sairastumisen riskiä, joka riippuu hormonikorvaushoidon kestosta. Lisääntynyt riski on nähtävissä muutaman vuoden kuluessa. Riskialttius palautuu kuitenkin normaalitasolle muutamassa vuodessa (enintään 5 vuotta) hoidon lopettamisen jälkeen.
Naisilla, joilta on kohtu poistettu ja jotka ovat käyttäneet pelkkää estrogeenia sisältävää hormonikorvaushoitoa 5 vuotta, rintasyöpäriskin lisääntyminen on pientä tai sitä ei ole.
50–79-vuotiailla naisilla, jotka eivät saa hormonikorvaushoitoa, keskimäärin 9–17 naisella tuhannesta tullaan toteamaan rintasyöpä 5 vuoden aikana. Iältään 50–79-vuotiailla naisilla, jotka käyttävät estrogeeni-progestiinihormonikorvaushoitoa yli 5 vuotta, ilmenee 13–23 tapausta tuhatta käyttäjää kohden (so. 4–6 lisätapausta).
ihokuoppia
kyhmyjä, jotka voit nähdä tai tuntea
Laskimoveritulpan
riski on noin 1,3–3-kertaisesti suurempi hormonikorvaushoitoa käyttävillä kuin ei-käyttäjillä, erityisesti ensimmäisenä hoitovuotena.
Sinulla on yleisesti ottaen suurempi riski saada laskimoveritulppa iän myötä ja jos joku seuraavista koskee sinua. Kerro lääkärillesi, jos jokin seuraavista koskee sinua:
et pysty kävelemään pitkään aikaan suuren leikkauksen, tapaturman tai sairauden vuoksi
sinulla on veren hyytymishäiriö, johon tarvitset pitkäaikaista veritulppia ehkäisevää lääkehoitoa
jollain läheisellä sukulaisellasi on joskus ollut veritulppa jalassa, keuhkoissa tai jossain muussa elimessä
Katso veritulpan oireet kohdasta ”Lopeta Vagifem®-valmisteen käyttö ja ota välittömästi yhteyttä lääkäriisi".
50–59-vuotiailla naisilla, joilta on kohtu poistettu ja jotka ovat käyttäneet pelkkää estrogeenia sisältävää hormonikorvaushoitoa yli 5 vuotta, ilmenee 5–8 tapausta tuhatta käyttäjään kohden (so. 1 lisätapaus).
Hormonikorvaushoitovalmisteiden ei ole osoitettu ehkäisevän sydänkohtauksia.
Yli 60-vuotiailla naisilla, jotka käyttävät estrogeeni-progestiinihormonikorvaushoitoa, on hieman suurempi todennäköisyys sairastua sydänsairauteen kuin naisilla, jotka eivät käytä mitään hormonikorvaushoitoa.
Naisilla, joilta on kohtu poistettu ja jotka käyttävät pelkkää estrogeenihoitoa, ei ole lisääntynyttä riskiä sairastua sydänsairauteen.
Hormonikorvaushoito ei ehkäise muistin heikkenemistä. On viitteitä, että naisilla, jotka aloittavat hormonikorvaushoidon yli 65-vuotiaina, on suurempi muistin heikkenemisen riski. Kysy lääkäriltä neuvoa.
Muut lääkkeet ja Vagifem®
Kerro lääkärille tai apteekkihenkilökunnalle, jos parhaillaan käytät tai olet äskettäin käyttänyt muita lääkkeitä, myös lääkkeitä, joita lääkäri ei ole määrännyt. Vagifem® ei kuitenkaan todennäköisesti vaikuta muihin lääkeaineisiin, koska sitä käytetään paikallisesti emättimessä ja se sisältää hyvin pienen annoksen estradiolia.
Vagifem®-emätinpuikot on tarkoitettu vain postmenopausaalisille naisille (naisille, joiden kuukautiset ovat loppuneet). Jos tulet raskaaksi, lopeta Vagifem®-hoito ja ota yhteys lääkäriisi.
Ei tunnettua vaikutusta.
3. Miten Vagifem®-emätinpuikkoja käytetään
Voit aloittaa Vagifem®-emätinpuikkojen käyttämisen minä tahansa päivänä mikä on sopivin sinulle.
Laita emätinpuikko emättimeen asettimen avulla.
Pakkausselosteen lopussa on ‘KÄYTTÖOHJEET’, joissa kerrotaan kuinka Vagifem®-valmistetta käytetään. Lue ohjeet huolellisesti läpi ennen kuin käytät Vagifem®-valmistetta.
Kuinka paljon käytetään
Ota yksi emätinpuikko joka päivä kahden ensimmäisen viikon ajan.
Sen jälkeen ota yksi emätinpuikko kahdesti viikossa. Jätä 3 tai 4 päivää jokaisen annoksen väliin.
Yleisinformaatiota vaihdevuosioireiden hoidosta
Kun vaihdevuosioireiden hoitoon käytetään lääkkeitä, suositellaan pienintä annosta joka lievittää oireet, mahdollisimman lyhyeksi aikaa.
Hoitoa tulee jatkaa vain niin kauan kun siitä saatava hyöty ylittää riskit. Keskustele tästä lääkärisi kanssa.
Jos otat enemmän Vagifem®-emätinpuikkoja kuin sinun pitäisi
Vagifem®-valmiste on tarkoitettu emättimensisäiseen paikallishoitoon. Estradioliannos on niin pieni, että emätinpuikkoja pitäisi ottaa merkittävä määrä, että saataisiin annos, joka normaalisti otetaan suun kautta tablettihoidossa.
Jos unohdat ottaa Vagifem®-emätinpuikon
Jos unohdat ottaa annoksen, ota se niin pian kuin muistat.
Jos lopetat Vagifem®-emätinpuikkojen käytön
Älä lopeta Vagifem®-hoitoa keskustelematta asiasta ensin lääkärisi kanssa. Hän selittää sinulle hoidon lopettamisen vaikutukset ja kertoo muista mahdollisista hoitovaihtoehdoista.
Verenvuoto tai vuoto emättimestä, tai epämiellyttävät tuntemukset emättimessä.
Migreenin vaikeutuminen
Yleistynyt yliherkkyys (esim. anafylaktinen reaktio/sokki).
Yllä olevassa luettelossa esitettyjen haittavaikutusten esiintymistiheydet on määritelty seuraavasti: Hyvin yleinen (esiintyy useammalla kuin yhdellä käyttäjällä kymmenestä)
Seuraavia haittavaikutuksia voi esiintyä systeemisessä estrogeenihoidossa:
Erilaiset ihovaikutukset:
ihon värjäytymistä erityisesti kasvoissa tai kaulassa (maksaläiskiä)
kivuliaita, punertavia kyhmyjä ihossa (erythema nodosum)
ihottumaa, jossa on rengasmaisia, punertavia tai kipeitä kohtia (erythema multiforme).
5. Vagifem®-emätinpuikkojen säilyttäminen
Älä käytä tätä lääkettä kotelossa ja foliossa mainitun viimeisen käyttöpäivämäärän (Käyt. viim.) jälkeen. Viimeinen käyttöpäivämäärä tarkoittaa kuukauden viimeistä päivää.
Tämä lääke voi aiheuttaa haittaa vesistöille.
Mitä Vagifem® sisältää
Vaikuttava aine on estradioli 10 mikrog (estradiolihemihydraattina). Jokainen emätinpuikko sisältää 10 mikrog estradiolia (estradiolihemihydraattina).
Muut aineet ovat: hypromelloosi, laktoosimonohydraatti, maissitärkkelys ja magnesiumstearaatti.
Kalvopäällyste sisältää: hypromelloosia ja makrogoli 6000.
Jokainen emätinpuikko on asettimessa, joka on kertakäyttöinen.
Vagifem®-emätinpuikoissa on koodi NOVO 278 toisella puolella.
18 emätinpuikkoa asettimissa.
24 emätinpuikkoa asettimissa.
Novo Nordisk Farma Oy, Hevosenkenkä 3, 02600 Espoo.
Tämä pakkausseloste on tarkistettu viimeksi 25.2.2014
Lisätietoa tästä lääkevalmisteesta on saatavilla Fimean kotisivuilta: www.fimea.fi
Kuinka Vagifem®-valmistetta käytetään
1. Irrota yksi läpipainopakkaus.
Avaa se kuvan osoittamasta päästä.
2. Vie asetin varovasti emättimeen.
Pysäytä kun tunnet vastuksen (8-10 cm).
3. Vapauta emätinpuikko painamalla varovasti painonuppia, kunnes tunnet napsahduksen.
Emätinpuikko kiinnittyy välittömästi emättimen seinämään.
Se ei irtoa, kun nouset ylös tai kävelet.
4. Vedä asetin ulos ja hävitä se.